**Óscar René Cardozo** (s. 20. toukokuuta 1983 Juan Eulogio Estigarribia, Paraguay) on paraguaylainen jalkapalloilija. Hän edustaa paraguaylaista Club Libertadia ja on pelipaikaltaan hyökkääjä.

Ura
---

### Seurajoukkue

Cardozo edusti Club 24 de Juniota ja 3 de Febreroa ennen siirtymistään vuonna 2005 Club Nacionaliin, jossa hän nousi nopeasti joukkueensa parhaaksi maalintekijäksi.

Cardozo siirtyi argentiinalaiseen Newell's Old Boysiin kauden 2006–2007 toisella puoliskolla, kun hän oli laukonut yhteensä 17 maalia Nacionalille Paraguayn pääsarjassa. Siirtosumma oli 1,2 miljoonaa dollaria. Hänen maatoverinsa Diego Gavilán, Santiago Salcedo ja Justo Villar pelasivat myös tuolloin Newell's Old Boysissa. Kausi sujui Cardozon osalta hyvin, ja niin hänet äänestettiin vuoden 2006 Paraguayn jalkapalloilijaksi.

21. kesäkuuta 2007 Cardozo siirtyi portugalilaiseen Benficaan noin 11,1 miljoonan euron siirtosummalla. Hän on joukkueen historian toiseksi kallein hankinta, kun vuonna 2001 lissabonilaiset maksoivat Simãosta 13 miljoonaa euroa. Ensimmäisellä kaudellaan Benficassa, Cardozo teki 29 ottelussa 13 maalia.

Kausi 2009–2010 on käynnistyi Cardozon osalta hyvin, hän teki ensimmäisissä 10 ottelussa 8 maalia. 31. elokuuta 2009 syntyi hattutemppu ottelussa Vitória Setúbalia vastaan, jonka Benfica lopulta murskasi luvuin 8–1. Eurooppa-liigan ottelussa 22. lokakuuta 2009 Evertonia vastaan, Cardozo teki 2 minuutissa 2 maalia. Ottelu päättyi lopulta Benfican selvään voittoon 5–0. Cardozon kauden toinen hattutemppu syntyi ottelussa Nacionalia vastaan, jonka Benfica voitti 6–1. 6. joulukuuta 2009 syntyi jo kauden kolmas hattutemppu ottelussa Académica de Coimbraa vastaan. Hän voitti kauden päätteeksi sarjan maalikuninkuuden 26 osumallaan, joka muodosti kauden kokonaismääräksi 38 maalia kaikki kilpailut mukaan lukien.

### Maajoukkue

Cardozo teki ensiesiintymisensä Paraguayn maajoukkueessa 5. kesäkuuta 2007 pelatussa ystävyysottelussa Meksikoa vastaan. Hän teki samaisessa ottelussa myös ensimmäisen maalinsa. Hän on ollut maajoukkueen mukana vuoden 2007 Copa Américassa sekä vuoden 2010 MM-kilpailuissa. Hän on pelannut kaikkiaan 51 maaottelua ja tehnyt niissä kymmenen maalia.

Lähteet
-------

1. ↑  Paraguayan striker Cardozo joins Benfica (Arkistoitu – Internet Archive) ESPN. Viitattu 24.10.2009.
2. ↑  Benfica aplica goleada das antigas (8-1) ao V. Setúbal (Arkistoitu – Internet Archive) abola.pt. Viitattu 24.10.2009.
3. ↑  Benfica 5-0 Everton BBC. Viitattu 24.10.2009.
4. ↑  Five-star Benfica batter Everton (Arkistoitu – Internet Archive) ESPN. Viitattu 24.10.2009.
5. ↑  Mamrud, Roberto: Paraguay - Record International Players  10.1.2019. RSSSF. Viitattu 12.2.2019. (englanniksi)

Aiheesta muualla
----------------

* Cardozon esittely PortuGOAL-sivustolla (Arkistoitu – Internet Archive) (englanniksi)
* Cardozon tilastot National Football Teams -sivustolla (englanniksi)

  

Paraguayn joukkue – Jalkapallon MM-kilpailut 2010
1 Villar |
2 Verón |
3 Morel |
4 Caniza |
5 J. Cáceres |
6 Bonet |
7 Cardozo |
8 E. Barreto |
9 Santa Cruz |
10 Benítez |
11 Santana |
12 D. Barreto |
13 Vera |
14 da Silva |
15 V. Cáceres |
16 Riveros |
17 Torres |
18 Valdez |
19 Barrios |
20 Ortigoza |
21 Alcaraz |
22 Bobadilla |
23 Gamarra |
Valmentaja Martino